paragraph_text: mini|Kutchin, lovci Kutchin (Loucheux), kolektivni naziv indijanskim plemenima porodice Athapaskan nastanjenim kroz unutrašnjost Aljaske i teritorije Yukona i Sjeverozapadnih Teritorija, napose duž rijeka Yukon i njenih pritoka, te duž donje Mackenzie i bazena Pell Rivera. Niz njihovih plemena je nestalo a predstavljaju ih: Dihai-kutchin, Kutcha-kutchin, Nakotcho-kutchin, Natsit-kutchin, Takkuth-kutchin, Tatlit-kutchin, Tennuth-kutchin, Tranjik-kutchin i Vunta-kutchin. Zajednički ova plemena često su nazivana i Loucheux. Kutchini su poznati po svojoj ratobornosti, ali i ekstremnoj gostoljubivosti, znajući često gosta zadržati nekoliko tjedana. Kutchini kulturno pripadaju sub-arktičkom području lovaca na karibue, prakticiraju poligamiju a overpopulaciju su sprečavali ubijanjem ženske djece. Društvo Kutchina poznaje sistem triju stepena ili klasa, što L. H. Morgan smatra pogrešnim Gibbsovim (George Gibbs) tumačenjem totema. Ove klase po istom izvoru su egzogamne, dok je poglavica mogao uzeti za ženu pripadnicu najniže klase, a da pri tome ne izgubi položaj i ran gu društvu. Prvi bijelac koji ih je posjetio vjerojatno je 1789. bio Sir Alexander Mackenzie. Njihova populacija 1956 procjenjena je na 1,500; 1,100 (1970).